Fællesskab, samarbejde og innovation har været fokusområder for Hjørring Kommunes arbejde med det nye fælleselevråd. Kommunens arbejde med et fælleselevråd for alle skoler er grunden til, at de i weekenden fik den ærefulde pris, som Årets Elevvenlige Kommune 2016. Danske Skoleelever afholdte i weekenden generalforsamling, og det var ved dette arrangement, at Hjørring Kommune blev kåret som den mest elevenlige kommune. Anerkendelsen tilfalder Hjørring Kommune, fordi eleverne har været med fra første tanke i det nye fælleselevråd og er inddraget aktivt og konstruktivt i arbejdet. Eleverne har mødt mennesker og foreninger, der beskæftiger sig med børn og unge i kommunen på en ny og givende måde, skriver de på danske skoleelevers hjemmeside. Det fælleelevråd har medlemmer fra samtlige skoler og uddannelsesinstitutioner i kommunen.  Så selvom forbedring af kommunens skoler er i højsædet giver Hjørring fælleselevråd også medlemmerne mulighed for at møde elever fra andre uddannelsesinstitutioner og danne venskaber på tværs af skolerne. Det konservative byrådsmedlem Kasper Maarup Andersen, der er formand for børne-, skole- og uddannelsesudvalget i Hjørring udtrykte på Facebook sin stolthed over prisen og ikke mindst elevernes arbejde.
Hjørring Kommune løb med prisen som årets elevvenlige kommune 2016. Det er danske skoleelver, der har givet Hjørring den ærefulde pris.